CELEX: 32020R1666
Language: hu
Date: 2020-11-10 00:00:00
Title: A Bizottság (EU) 2020/1666 rendelete (2020. november 10.) a műtrágyákról szóló 2003/2003/EK európai parlamenti és tanácsi rendeletnek az I. mellékletébe egy új típusú EK-műtrágya felvétele céljából történő módosításáról (EGT-vonatkozású szöveg)

2020.11.11.   
               
               
                  HU
               
               
                  Az Európai Unió Hivatalos Lapja
               
               
                  L 377/3
               
            
         A BIZOTTSÁG (EU) 2020/1666 RENDELETE
         (2020. november 10.)
         a műtrágyákról szóló 2003/2003/EK európai parlamenti és tanácsi rendeletnek az I. mellékletébe egy új típusú EK-műtrágya felvétele céljából történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a műtrágyákról szóló, 2003. október 13-i 2003/2003/EK európai parlamenti és tanácsi rendeletre (1) és különösen annak 31. cikke (1) bekezdésére,
         mivel:
         
                     (1)
                  
                  
                     Az imino-diborostyánkősav kalcium-kelátjának (a továbbiakban: Ca-IDHA) egyik gyártója a lengyel hatóságokon keresztül kérelmet nyújtott be a Bizottsághoz a Ca-IDHA-nak a 2003/2003/EK rendelet I. mellékletébe új bejegyzésként való felvétele céljából. A Ca-IDHA-t a kertészeti ágazat azon kérésére fejlesztették ki, hogy legyen alternatívája a meglévő kalciumforrásoknak, amelyek levelek felületén való alkalmazása bizonyos felhasználási feltételek mellett levélkárosodáshoz vezethet.
                  
               
                     (2)
                  
                  
                     A Ca-IDHA megfelel a 2003/2003/EK rendelet 14. cikkében előírt követelményeknek. Ezért fel kell venni az EK-műtrágyatípusoknak az említett rendelet I. mellékletében szereplő jegyzékébe.
                  
               
                     (3)
                  
                  
                     A 2003/2003/EK rendeletet ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedés összhangban van a 2003/2003/EK rendelet 32. cikkével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            A 2003/2003/EK rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. november 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 304., 2003.11.21., 1. o.
         
      
      
         
            MELLÉKLET
            A 2003/2003/EK rendelet I. mellékletének D. táblázata a következő 2.3. sorral egészül ki:
            
               
                           „2.3.
                        
                        
                           Az imino-diborostyánkősav kalcium-kelátja
                        
                        
                           Kémiai úton nyert termék, amely alapvető összetevőként az imino-diborostyánkősav kalcium-kelátját tartalmazza, állati vagy növényi eredetű szerves tápanyagok hozzáadása nélkül
                        
                        
                           9 % CaO
                           A kalcium az imino-diborostyánkősavval (IDHA) kelátot képző vízoldható CaO-ként kifejezve
                        
                        
                            
                        
                        
                           A kalcium az imino-diborostyánkősavval (IDHA) kelátot képző vízoldható CaO-ként kifejezve”